3. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.228498 της 27 Σεπτ./19 Οκτ. 1962  (ΦΕΚ Β΄368) Περί τροποποιήσεως ειδικού σήματος οσάκις το πηδάλιον αυτοκινήτου είναι δεξιά. Έχοντες υπ’ όψιν: 1)Ότι, εις σημαντικόν αριθμόν κυκλοφορούντων αυτ/των οχημάτων φέρονται αναγεγραμμέναι επί του οπισθίου μέρους των αμαξωμάτων αυτών, ή επί των αλεξιβορβόρων των φορτηγών αυτ/των, αι ενδείξεις Α.Τ. (αριστερά τιμόνι) ή Δ.Τ. (δεξιά τιμόνι), αίτινες ουδένα εξυπερετούσι σκοπόν ενώ αντιθέτως δυνατόν να επιφέρωσιν σύγχισιν εις τους οδηγούς των άλλων αυτοκινήτων. 2)Το άρθρ.42 του μέλλοντος να ισχύση Κώδικος οδικής κυκλοφορίας, αποφασίζομεν: Καθορίζομεν όπως, εις περιπτώσεις καθ’ ας η θέσις του οδηγού παντός αυτοκινήτου ευρίσκεται εις το δεξιόν μέρος, σημειούται επί της οποσθίας αριστεράς πλευράς του αμαξώματος αυτού, δι ερυθρού χρώματος το κεφαλαίον γράμμα της ελληνικής αλφαβήτου Δ, διαστάσεων 20 εκατοστών του μέτρου. Οσάκις πρόκειται περί συρμού ρυμουλκού μετά ρυμουλκουμένου οχήματος το γράμμα τούτο θα σημειούται και εις το ρυμουλκούμενον. Αναγραφή ετέρων διακριτικών στοιχείων απαγορεύεται απολύτως. Η ανωτέρω διάταξις περιελήφθη εις το άρθρ.42 του καταργηθέντος Οδικού Κώδικος. Δεν περιελήφθη εις τον νέον Κ.Ο.Κ. 